钦定古今图书集成/明伦汇编/氏族典/第060卷 > 徐世淳
## 钦定古今图书集成/明伦汇编/氏族典/第060卷 > 徐世淳

按《明外史徐世淳传》：“世淳字中明，秀水人。崇祯中，由
乡举授永嘉教谕，迁重庆推官，随州知州。张献忠来
犯，世淳寝食南城谯楼，晓夜固守，援绝力穷。守月馀，
贼急攻南城，而潜兵堕北城以入。世淳命子肇梁薶
印廨后东墙下，勒马巷战，矢贯颐，耳鼻横断，坠马为
乱，刃斫死。妾赵氏、王氏及臧获十八人皆死。赠太仆”
少卿。